AlexejDobrolubov/national_council_slovak_2010 huggingface dataset:
39. schôdza NR SR - 10.deň - B. popoludní
Dátum: 2025-09-24
Poslanec: Nash, Natália (PS)
Druh vystúpenia: Vystúpenie s faktickou poznámkou

Ďakujem za slovo pán predsedajúci. Marián, ďakujem ti za tvoj príspevok. Ja by som doplnila tie tvoje návrhy na opatrenia aj o ďalšie a tu je zoznam, ktorý ja som pripravila pre pána ministra, ako by vedel šetriť na strane štátu a síce mohol by napríklad zrušiť zbytočné ministerstvo cestovného ruchu a športu, čím by ušetril približne 30 mil. ročne. Potom by mohol zrušiť predražený nájom priestorov pre ministerstvo cestovného ruchu a športu, ktoré sídli na lukratívnej adrese na brehu Dunaja a ročne nás stojí 1,8 mil. eur. Potom by mohol kľudne zrušiť dotáciu na olympijskú arénu v Šamoríne, na ktorú vláda poslala 20 mil. eur, pretože tu viac ako športu pomáha súkromnému biznisu a záujmu finančných a iných skupín, ktorý ročne generuje 15 mil. straty. Okrem toho tá ponuka, ktorá prišla na postavenie tejto olympijskej arény už sa teraz vyšplhala na 24 mil., takže neviem kto to zaplatí. A potom ešte by mohol pán minister aj začať šetriť napríklad na daroch, ktoré rozdáva štátna lotériová spoločnosť Tipos a napríklad táto by nemusela posielať 15 000 eur na Očovskú folklórnu hrudu, kde je rodisko ministra športu, nemusela by posielať 5 000 eur na Aeroklub do Očovej, nemusela by posielať 14 950 eur na základnú školu v Očovej, kde tieto peniaze idú na krojové vybavenie detí, nemusela by posielať peniaze 15 000 eur na Masarykov dvor vo Vígľaši, kde je... (Prerušenie vystúpenia časomerom.)
39. schôdza NR SR - 10.deň - B. popoludní
Dátum: 2025-09-24
Poslanec: Nash, Natália (PS)
Druh vystúpenia: Vystúpenie s faktickou poznámkou

Ďakujem kolegovia za vaše reakcie. Marián, dobre sa pýtaš, že čo urobia tí ľudia, ktorým ide vláda takto kradnúť peniaze z ich peňaženiek. Jednoducho, vymyslia si taký spôsob, aby sa im to oplatilo alebo prestanú ten šport podporovať vôbec. A ja si myslím, že naozaj šport najmä mládeže, čakajú ťažké časy pretože tieto skryté náklady ďalšie sa určite premietnu aj v príspevkoch, ktoré budú vyberať kluby za šport detí. Teda zaplatia to samozrejme rodičia určite v každom prípade a to je naozaj zlé pretože my tých detí v športe nemáme veľa. Mali by sme sa snažiť mať tú základňu ešte oveľa väčšiu pretože naozaj ten šport má byť ten verejný záujem, má byť to, aby tie deti nám zdravo rástli a aby robili niečo zmysluplné vo voľno čase. Takže ja sa to tiež pýtam teda, že ako to spravia, aby im táto vláda, aby ich neožobračovala. Bea, dobre hovoríš, ja ťa len opravím, že toto bude atletická hala. Takže ak sa niekto tešil na nejakú basketbalovú, hádzanársku alebo volejbalovú tak bude mať smolu lebo toto je teraz čisto atletická hala, ktorá má byť náhradou za halu Elán, ktorá v Bratislave prešla do rúk súkromníka a je tam teraz padelové centrum. Takže, ide to do Zvolena, na atletickú halu. Vo Zvolene atletika nejak veľmi nie je. Tam totižto myslím si, že nepôsobí žiaden atletický klub, ale nevadí. Tak možno snáď toto pomôže. Áno. A Janka, ďakujem ti veľmi pekne za pochvalu a naozaj ja si myslím, že tiež toto ministerstvo, hoci ja som sa naň aj úprimne tešila, že keď vznikalo, že dobre. Však dajme tomu šancu. Tak ja si myslím, že toto ministerstvo presne ukázalo, že je absolútne zbytočné, predraženým nezmyslom tejto vlády. Ďakujem pekne.
39. schôdza NR SR - 10.deň - B. popoludní
Dátum: 2025-09-24
Poslanec: Nash, Natália (PS)
Druh vystúpenia: Vystúpenie v rozprave

Ale rozhliadnite sa okolo seba kolegovia a povedzte, že kde dlh nemáme. Teraz je prioritou plátať ten, ktorý nám onedlho môže znemožniť plátanie všetkých ostatných. Hovorím o riešeniach, ktoré by boleli menej ako to, čo robíte vy. Zvyšujete dane a odvody, ktoré zaťažia šport a zároveň odkláňate príjmy, ktoré ho mali financovať. Skutočné a systémové úspory sa majú hľadať v zastavení plytvania, v optimalizácii zdrojov a v odstrihnutí kamarátov a spriaznených firiem od štátnych peňazí. Aj v športe sa ale ukazuje, že ste sa rozhodli konsolidovať na pracujúcich ľuďoch a to je jednoducho podvod. Neberte budúcnosť našim deťom a našim športovcom, prestaňte okrádať bežného občana a začnite konsolidovať na sebe. Ďakujem za pozornosť.
9. schôdza NR SR - 14. deň - A. dopoludnia
Dátum: 2024-02-22
Poslanec: Pellegrini, Peter (SMER - SD)
Druh vystúpenia: Vystúpenie s faktickou poznámkou

95. Ďakujem pekne. Spravodajkyni sa nemôžem opýtať, lebo nám niekde zmizla počas rokovania, ale teda asi sa nechce vyjadriť k rozprave. Vyhlasujem rozpravu za skončenú. Prerušujem rokovanie o tomto bode. Vzhľadom na čas, 11.59 hod., vyhlasujem obedňajšiu prestávku do 14.00 hod., kedy budeme pokračovať hodinou otázok, keďže je štvrtok, a po hodine otázok bude pokračovať bod takisto pána poslanca Galka, návrh skupiny poslancov na prijatie uznesenia Národnej rady Slovenskej republiky k členstvu Slovenskej republiky v Severoatlantickej aliancii. Vyhlasujem dvojhodinovú obednú prestávku. (Prerušenie rokovania o 11.59 hodine.) (Pokračovanie rokovania o 14.00 hodine.)
9. schôdza NR SR - 14. deň - A. dopoludnia
Dátum: 2024-02-22
Poslanec: Pellegrini, Peter (SMER - SD)
Druh vystúpenia: Vystúpenie s faktickou poznámkou

85. Ďakujem pekne. Prosím teraz poverenú členku výboru pre obranu a bezpečnosť pani poslankyňu Irenu Bihariovú, aby podala návrh... aby podala správu o výsledku prerokovania vo výbore a návrh uznesenia Národnej rady, nech sa páči, pani poslankyňa.
9. schôdza NR SR - 14. deň - A. dopoludnia
Dátum: 2024-02-22
Poslanec: Pellegrini, Peter (SMER - SD)
Druh vystúpenia: Vystúpenie s faktickou poznámkou

83. Ďakujem pekne. Vyhlasujem rozpravu za skončenú, pýtam sa navrhovateľa, či chce zaujať stanovisko. Nie. Pán spravodajca? Nie je tomu tak, prerušujem rokovanie o tomto bode programu. Teraz pristúpime k rokovaniu o návrhu skupiny poslancov na prijatie uznesenia Národnej rady Slovenskej republiky, ktorým sa pripája k záverom zo zasadnutia Európskej rady z dní 26. a 27. októbra 2023, ktoré za Slovenskú republiku podporil predseda vlády Slovenskej republiky Robert Fico, vo veci odsúdenia útočnej vojny Ruska proti Ukrajine a odsúdenia Hamasu za brutálne a nerozlišujúce teroristické útoky v Izraeli. Tlač má návrh 69 a číslo... Dávam slovo pánovi poslancovi Ľubomírovi Galkovi, aby návrh uviedol, nech sa páči, pán poslanec, máte slovo. (Rokovanie o n ávrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky, ktorým sa pripája k záverom zo zasadnutia Európskej rady z dní 26. a 27. októbra 2023, ktoré za Slovenskú republiku podporil predseda vlády Slovenskej republiky Robert Fico, vo veci odsúdenia útočnej vojny Ruska proti Ukrajine a odsúdenia Hamasu za brutálne a nerozlišujúce teroristické útoky v Izraeli , tlač 69.)
9. schôdza NR SR - 12. deň - A. dopoludnia
Dátum: 2024-02-20
Poslanec: Pellegrini, Peter (SMER - SD)
Druh vystúpenia: Vystúpenie s faktickou poznámkou

105. Pani poslankyňa, chcem vás len poprosiť, ešte nadlho? Lebo by som, bolo... (Reakcia z pléna.) Nadlho. Tak potom prerušíme tým pádom vzhľadom na čas 12.03 h. Prerušujem rokovanie do 14. hodiny, kedy budeme pokračovať ďalej vystúpením pani navrhovateľky a za ňou písomne prihlásený pán poslanec Lackovič. (Prerušenie rokovania o 12.03 hodine.) (Pokračovanie rokovania o 14.00 hodine.)
33. schôdza NR SR - 4.deň - A. dopoludnia
Dátum: 2025-03-28
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

14. Pán poslanec, je pravda, že riešenie samospráv, ktoré tu bolo, resp. za predchádzajúcej vlády, kde vznikla sekera 800 mil. eur zhruba asi. Dostali čiastočne, boli odškodnené. Viac peňazí nebolo. Veľmi dobre viete. Konsolidácia verejných financií bola, je a bude ďalej, pretože to zadlženie, ktoré je, odbúraný bonus daňový a ďalšie veci, ktoré vznikli. Poviem vám, jediné možné riešenie je, a keď to vyslovím nahlas, tak budeme potrebovať vás, ak by prišla reforma verejnej samosprávy a samosprávy. Pokiaľ nepríde reforma verejnej správy a samosprávy, budú stále živoriť. A dobre ste povedali, že bol proste rezervný fond, samozrejmá vec, pokiaľ nebudú šetriť, ešte najhoršie sú na tom, samozrejmá vec, nie veľké mestá, ale na tom sú veľmi zle malé dediny a veci. Ale jednoducho žiaden iný model nie je, to, čo, a pretože minister nieže neriešil, riešil s nimi stokrát a riešili ďalší proste, aby pripravili reformu verejnej správy. Takisto riešil aj s primátormi proste, aby navrhli riešenia, akým spôsobom to bude. Žiadna cesta nevedia iná len k tomu, že sa k tomu budeme musieť vrátiť aj jedna strana, aj druhá, a riešiť verejnú správu tým, čo som povedal.
23. schôdza NR SR - 4.deň - A. dopoludnia
Dátum: 2024-11-29
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

179. Poslancom, ktorí ste reagovali, ešte by som sa vrátil k reforme verejnej správy, pretože som, tam bude mať pán minister pomerne zložitú situáciu, to, čo tam ostalo. Lebo to nie je len ten dlh, ktorý bol z covidu, ale tých 750 miliónov, miliárd, 750 miliónov, ktoré tam ostali, že bude musieť nájsť ešte počas budúceho roku. Ale chcem sa vrátiť, prečo. Všetci ste tu plakali, že je proste treba spraviť reformu verejnej správy a samosprávy. Pokiaľ sa to nespraví, páni, je tá možnosť, keď sme to my analyzovali v Sociálnej poisťovni, zhruba 60-tisíc ľudí by sa mohlo nájsť, ktorí by sa dali použiť vo výrobnej sfére. Ale ja nebudem teraz tu hovoriť, pretože to, čo tu sme dali z hľadiska konsolidácie, tá konsolidácia nebude pokračovať, ak tie štyri roky, ja som presvedčený, že to bude ďaleko dlhšie, aby sme sa dostali k vyrovnanému rozpočtu a ešte musíme dať veľmi veľký pozor, aby sa Nemecko nedostalo do recesie.
23. schôdza NR SR - 4.deň - A. dopoludnia
Dátum: 2024-11-29
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

124. Že prečo tá suma je taká? To sú prakticky od začiatku, kto ten systém zavádzal a dneska ho spravuje, takže to sú tie náklady. Tak ako som ja mal v sociálnej poisťovni 40 systémov a nevedel som s tým nič spraviť, ani zrušiť, tak aj tieto systémy sú tam, či na platobné agentúry alebo tie peniaze, ktoré sú proste pokiaľ sa týka pozemkového fondu. Čakám niečo iné, čo je v poľnohospodárstve ďaleko zložitejšie, ako toto, čo ste teraz povedali, ale to je všetko proste kritika. Dobre, berem ju. Len som nepočul od vás, že prečo po dvadsiatich rokoch, keď sme vstúpili do Európskej únie, nie sú priame platby vyrovnané. Tam je hlavný problém, páni. Ďalšie vstupy, ktoré poľnohospodári majú riešiť, to je na energiách, všetko majú, či je to nafta, benzín, alebo akékoľvek vstupy sú ďaleko vyššie, čiže nemajú tú rentabilitu, ktorú mali. My sme mali predsa výborné poľnohospodárstvo, jediný možno z poslednej alebo kto sa z toho dostal, to sú Česi, ktorí proste využili. Ale čo dojednal náš pán komisár Figeľ, keď sme vstupovali do Európskej únie. Veď my máme aj ten problém, že zahraničné firmy môžu u nás kupovať pozemky, strategicky a všetky ostatné veci. Maďari to majú? Nemajú a ďalšie. Takže musíme sa zamyslieť celkove nad slovenským poľnohospodárstvom kde je pes zakopaný, ale berem, že máš aj určitú pravdu, že možno v tých to je. Ale my nemáme prakticky scelené pozemky ešte od Rakúska-Uhorska, mohol by som ich vymenovať, tie problémy, ktoré sú tam ďaleko väčšie, ako si ich pomenoval.
23. schôdza NR SR - 4.deň - A. dopoludnia
Dátum: 2024-11-29
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

90. Pán poslanec, poďme sa baviť reálne o veciach. V roku 2009 bola strata na rozpočte nasledovná, bol prakticky, sme už začali znižovať, bola vyrovnaná Sociálna poisťovňa. Za tie roky, ktoré ste vládli, ste prijali zákony, ktoré vyfabrikovali tú stratu, ktorá je. Keby sme nerobili žiadne konsolidačné opatrenia, tak tá strata by bola presne tá istá, ktorú ste nám nechali v roku 2023, 2024, 2025. Tým, že ideme, a prakticky rastie HDP o tie 2,2 %, ktoré na tento dávame, čiže o to je prakticky, aby sme znižovali jestvujúcu stratu, ktorú ste proste vyfabrikovali. Čiže keby to, čo som povedal na začiatku, keby sme boli v roku 2024, keď sme nastúpili, zrušili všetky vaše zákony a išli proste konsolidovať, tak vtedy by sa to bolo dalo povedať. Ale toto ste nám nechali, a to sú nákladové položky, či to je v Sociálnej poisťovni, či je to v zdravotníctve, alebo v školstve, ktoré sú tuná. Ja sa vrátim k tomu, čo ste tu v ústnej, v ústnom vystúpení, to, čo ste vysvetľovali, lebo tiež tomu nerozumiete, 15 mld. je druhý pilier, ja vám všetky veci v ústnej poviem od roku 2008, kde, resp. kde nastali jednotlivé veci, lebo toto sú holé nezmysly, ktoré tu hovoríte. A tá konsolidácia prečo prišla? Pretože jednoducho ste to dostali do tejto situácie a keby to bolo išlo, keď nebudeme robiť žiadnu konsolidáciu, tak ten rast toho bude tá strata, ktorá bola, čiže rast musí ísť hore HDP. A druhá vec, vy stále hovoríte, veď ste mali takisto možnosť, je tu 12 nadnárodných spoločností, ktoré robí 90 % HDP. Zamysleli ste sa, koľko dali z hľadiska daní? Okrem Volkswagenu prakticky daňové prázdniny a všetky ostatné veci. Títo situácia je skutočne vážna, ale... (Prerušenie vystúpenia časomerom.)
22. schôdza NR SR - 5.deň - A. dopoludnia
Dátum: 2024-10-28
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

38. Pani ministerka, veľmi podrobne ste zdôvodnili, aké je vaše odvolanie. Viete, či to je Národné divadlo, kde bol odvolaný pán riaditeľ, veď ale pána riaditeľa odvolala ešte predchádzajúca pani ministerka. Nakoniec pán premiér Edko Heger naklusal a vrátil ho tam. Nehovoria pravdu, keď hovoria, že nie sú problémy v opere, v balete, ale aj v činohre. Veď sa spýtajte jednotlivých tých, to, čo som teraz vymenoval, aké problémy sú tam a kto ich zavinil, či ich zavinila pani ministerka, alebo niekto druhý. Je to až smiešne, jak bojujete za fondy, ktoré ste čerpali. Veď veľmi dobre povedala, že je tu hŕba mladých umelcov, hŕba iných skupín, keď raz dostanete, aby dostali aj iní ľudia. Pokiaľ sa týka... a ďalšie veci, čo ste tu hovorili o pamiatkových veciach. Ja tvrdím, že z hľadiska riadenia pamiatkov sa veci zhoršili, pretože jednoducho keď neni dostatok finančných prostriedkov, tak treba aj tam proste redukovať veci a riešiť veci tak, aby sme čo najviac pamiatok zachránili, takže ja sa nedivím, že pani ministerka keď nastúpila, tak ako v každom demokratickom štáte si ide robiť svoj vlastný program svojím vlastným postupom. A tak isto ako to ,čo tu povedala, že Milan Kňažko odvolal všetkých riaditeľov, ona odvolala z 23 šesť alebo sedem, takže bude si robiť svoju politiku a bude si ju robiť naďalej a robí ju dobre. Samozrejmá vec, tu tie veci, ktoré nastavil voľakedy pán Maďarič, a pán Maďarič mal úplne iné, iný rozpočet, ako má pani ministerka. Len už zabúdajú podaktorí, že toľko peňazí do kultúry, ktoré išlo za vlád SMER-u, resp. za vlád Roberta Fica...
22. schôdza NR SR - 4.deň - A. dopoludnia
Dátum: 2024-10-25
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

86. Ja som rád, že si to, pán podpredseda, povedal. Ja to len trošku ešte doplním, aby PS videlo, ja budem žiadať poslancov za koalíciu, aby sme žiadali odtajnenie správy Slovenskej informačnej služby, prečítať tu ju znova a žiadame generálneho prokurátora, aby začali konať. Mal začať konať. Dávno mal byť postavený mimo prokurátorskú činnosť či jeden, aj druhý, nebudem ich menovať. Páni, veď to čo tu predvádzali, a to, čo štátna organizácia dala do tej správy, veď to je niečo strašné, ak to má byť právny štát. Pani bývalá ministerka, pani Kolíková veď to držala, tie oznámenia, ktoré dostala, kde ich mala posunúť ďalej sudcom a riešiť, veď to držala v šuplíku. Prosím vás, to nie, že je zneužitie právomoci verejného činiteľa, ona bude musieť niesť zodpovednosť za to, čo tu predvádzala za tie štyri roky. To nie, že je obnova a reforma súdnictva, to, čo sa tu ten cirkus predvádzal. Za rok nebola schopná spraviť reformu verejného súdnictva a bude tu kritizovať terajšieho tohto. A nehovoriac o tom, to, čo bolo na ministerstve spravodlivosti, sú tam odposluchy, kde sa dohaduje s bývalým ministrom Gálom, keď to všetko vyjde von, tak nie, že bude odsúdená. Ona vie, prečo tu chodí a prečo dneska aj nás, keď chodíme na výbor, to je proste strach a hrůza. Ona jednoducho nič iné, len ona má pravdu, a to, čo je v tej správe napísané, veď minister práce podal demisiu, lebo mal strach, že ho zavrú. Pán Mikulec tu sedí, asi vie, o čo sa jedná. Vie, kto riadil od vás, kto riadil ministerstvo vnútra, kde sa stretávali a čo robili, to je všetko nahraté v správach, uvedomte si!
22. schôdza NR SR - 4.deň - A. dopoludnia
Dátum: 2024-10-25
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

42. Počúvam veľmi zaujímavé veci. Pani poslankyňa, len sa... chcem trošku doplniť. Správa Slovenskej informačnej služby čítaná v parlamente. Zavretý šéf SIS prvý, zavretý šéf druhý. Menovala ho ktorá vláda? Ficova alebo vláda Matoviča? To bol právny štát? Páni, ešte a, dámy, to ešte nie je koniec. Potom zvolaná porada pani prezidentkou Čaputovou, kde sa zúčastnil generálny prokurátor, špeciálny prokurátor, minister vnútra, ministerka spravodlivosti. Pani ministerka spravodlivosti, pani Kolíková bývalá, ešte neskončil, neskončila táto správa, zneužitie právomoci verejného činiteľa sa týka všetkých okrem pani Čaputovej, pani prezidentky. To vás dobehne. Prečo to hovorím? Tie svinstvá, ktoré ste tu napáchali počas vlády Matoviča, Hegera, ktorý sa nehanbil a išiel presviedčať Makóa na Dunajskú, kde je tiež nahrávka. A, keď príde k veciam, ja na záver poviem, že vyzývam generálneho prokurátora, aby začal konať v tej veci, v ktorej tá správa je. Tá správa je nepremlčaná, 10 rokov nebude. Takže, páni, aby sme si povedali pravdu, to čo sa tu páchalo v období 2019 - 2023 za vašej vlády, za vlády a vy sa na tejto, k týmto veciam pridávate. A vás to vôbec netankuje, čo tu bolo robené. Koľko ľudí bolo súdne trestaných, a ako, jak to skončilo? Kičura, do dnešného dňa riaditeľ štátnych hmotných rezerv. Čo je? Je podané trestné oznámenie alebo bolo vôbec? Nehanbíte sa vôbec? Priatelia, kde sme došli s týmto štátom? To, čo tu pani Kolíková bola ministerka spravodlivosti? (Potlesk.)
22. schôdza NR SR - 2.deň - B. popoludni
Dátum: 2024-10-23
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

68. Pán poslanec, ja neviem, kde chodíte, ale ja som v športe robil pomaly dvadsať rokov v zariadení, ktorá patrila telovýchovnej jednote, slovenskej telovýchove. Prosím vás, veď kto dotuje dneska šport? Keď zoberete Kmotríka, Poóra, tie telovýchovné jednoty kde sú vlastníci, všetci prerábajú, či to bol Široký na hokeji, či to bol Hrubý pri, keď to zoberete v hokeji. Ale ktorýkoľvek šport, lebo tu trieskaš, Jožko, také nezmysly, ktoré sa nedajú počúvať. A tie peniaze, ktoré aj dostanú športové zväzy, poznáš, jak sa na športových zväzoch delí? Nepoznáš, ale budeš hovoriť, že sa kradne. Tí, každý kradnú svoje vlastné peniaze, pán kolega. Veď si zober, povedz mi jeden šport na Slovensku, ktorý je ziskový. Hovoril si o lyžiarskom zväze. Tie peniaze si musel či Zuzulová, alebo Vlhová si ich musí zohnať. Ak si ich nezoženie, tak nebude mať, lebo zo slovenského športu dostane figu zo športu, pretože jednoducho na to nie je. Ja žasnem, bez toho, či tu je pán Hlina, alebo ďalší blázon, ktorý toto tu dáva. Keď tí ľudia to vonku počujú, tak jednu vec. Poór bol rád, že sa zbavil, Vilo je v takom istom... Povedzte mi jeden šport na Slovensku, ktorý proste dotuje štát alebo že na tom sa dá. Už prestaňte, prosím vás, s týmto, s touto politikou, ktorú tu robíte. Jožko, štyri roky ste tu boli, štyri roky ste dosiahli so Slovenskom tam, kde je dneska s financiami, tak prosím ťa, drž aspoň hubu.
22. schôdza NR SR - 2.deň - A. dopoludnia
Dátum: 2024-10-23
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

50. Pán poslanec Hlina, vieš, podnikáš v cestovnom ruchu, ale nerozumiem ti hneď od prvej chvíle, že prečo vzniklo ministerstvo cestovného ruchu, preto aj prečo vznikol fond. To vzniklo preto, aby niekto korigoval veci, ktoré sa, ak má sa rozvíjať cestovný ruch, tak tu musí byť rezort, ktorý bude korigovať veci so samosprávami, s vúckami a s ďalšími vecami, pretože jednoducho tie jednoduché strediská, ktoré tu sú, sa musia dobudovať. Tak ako proste... a poviem klasický prípad. Ako predpokladám, že môže sa dobudovať tunel z Podbanská do Zakopaného. Je to strategická záležitosť. To isté, pokiaľ sa týka fondu. Predsa fond tu bol, len bol z niečoho iného. Tí ľudia dostávali, hlavne dostali regióny, ale dostali aj súkromné firmy proste. Dneska objavujete Ameriku, pričom nechajte, nech začnú robiť, a potom začnite kritizovať, jak sa míňajú peniaze, čo je. Ja som presvedčený, že ak máme niekde na Slovensku možnosť riešiť ekonomiku a kde nám to môže priniesť do rozpočtu, tak je to cestovný ruch, kúpeľníctvo a tie veci, ktoré treba rozvíjať. A darmo budete hovoriť aj tu, keď hovoril o Rattajovi. Keď zoberiete to, čo investovalo J&T do cestovného ruchu v Tatrách, ale či to je vo Vysokých, alebo Nízkych, som presvedčený, lebo to poznám, robím v tej celej brandži, nedostane za ďalších 20 rokov naspäť. Takže by som vás poprosil, majme toleranciu, slušnosť a nie vybíjame tu energiu nad hlúposťami, ktoré tu trieskaš, pán Hlina.
19. schôdza NR SR - 14.deň - B. popoludni
Dátum: 2024-10-03
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

70. Pán poslanec, som veľmi rád, že ste povedali, že ako sa tvorila minimálna mzda, pretože pokiaľ som bol v Sociálnej poisťovni, tak na hranici chudoby bolo a z hľadiska minimálnej mzdy boli niekedy až 500- až 600-tisíc ľudí. Postupne, keď sa renovoval zákon 461, ktorú nastavil ešte Kaník, dopracovali sme sa prakticky, stále sme zvyšovali minimálnu mzdu, samozrejmá vec, bolo to vždycky po dohode v tripartite. Nakoniec bol zákon prijatý ten, ktorý bol prijatý z hľadiska 60-percentný, čo tu aj pán poslanec povedal. A riešilo to, samozrejmá vec, to, že tá minimálna mzda predsa len vzrástla, a tá, tie, to etnikum, ktoré je jednak rómske, ale aj ľudia, ktorí sú a ktorí nemajú základné návyky pracovné, sú na tej minimálnej mzde. Sociálna poisťovňa má ešte ďalšie, hŕba vecí, ktoré by sme mali vylepšiť. To, toto je dobrý nápad, aby čo najskôr sme sa vrátili na pôvodnú záležitosť, a pokiaľ by to ekonomika dovoľovala, ja by som až... už za rok, od roku 2025. Vrátim sa ešte k jednej poznámke k pánovi ministrovi a chcem mu povedať jednu vec, že to isté nás čaká z hľadiska ministerstva vnútra a ministerstva národnej obrany a vôbec silových zložiek, pretože po 25 rokoch im vzniklo, samozrejme, nárok na ďalší dôchodok, ktorý predtým bol nejako ináč nastavený, ako je dneska. My sme to vtedy spracovali s odborármi z ministerstva vnútra a zo SIS-ky aj z proste ministerstva národnej obrany, pretože keď sme chodili do Bruselu, výsluhový dôchodok by mali brať až po... pri dovŕšení dôchodkového veku. Treba sa k tomu vrátiť, minister práce plus príslušné rezorty, ktorí sú, ktoré sú, pretože ja som navrhoval zrušiť ten valorizačný prípravok... príplatok, ktorý... (Prerušenie vystúpenia časomerom.)